19/06/2017 | Administración LocalMunicipal
Rianxo
Secretaría
Convocatoria para a concesión de axudas destinadas á adquisición de libros de texto, material escolar e roupa e material deportivo para o alumnado de educación infantil e ensino obrigatorio, no curso escolar 2016-2017

ANUNCIO A Xunta de Goberno Local do Concello de Rianxo, en sesión ordinaria do luns 12 de xuño de 2017, aprobou As bases da convocatoria para a concesión de axudas destinadas á adquisición de libros, material escolar e roupa e material deportivo para o alumnado de Educación infantil e ensino obrigatorio, no curso escolar 2016-2017. e abrir o prazo de computo de vinte días naturais contados dende o día seguinte á publicación no BOP. CONVOCATORIA PARA A CONCESIÓN DE AXUDAS DESTINADAS Á ADQUISICIÓN DE LIBROS DE TEXTO, MATERIAL ESCOLAR E ROUPA E MATERIAL DEPORTIVO PARA O ALUMNADO DE EDUCACIÓN INFANTIL E ENSINO OBRIGATORIO, NO CURSO ESCOLAR 2016-2017 Por acordo adoptado polo Pleno do Concello en sesión celebrada o día 26/09/2013 da Ordenanza Reguladora de Subvencións do Concello de Rianxo e publicado no Boletín Oficial da Provincia n.º 234 do 10/12/2013 regúlanse as bases da convocatoria do procedemento en réxime de concorrencia competitiva para a concesión de axudas destinadas á adquisición de libros, material escolar e roupa e material deportivo para o alumnado de Educación infantil e ensino obrigatorio, no curso escolar 2016-2017. ARTIGO 1.–OBXECTO DA CONVOCATORIA.1. A igualdade de oportunidades ante o ensino é un dos retos principais que deben afrontar os poderes públicos para facer efectivo o dereito de todos/as á educación. Unha das medidas fundamentais é o establecemento dun sistema de bolsas e axudas que posibiliten o acceso aos estudos.2. O importe máximo que o Concello destinará á concesión destas axudas será de 4.000 €, con cargo á aplicación orzamentaria 231.48003. ARTIGO 2.–TIPO DE AXUDAS. a) Libros de texto (agás os que non se correspondan con materias obrigatorias): contía máxima da axuda do 75% da factura presentada. b) Material escolar: contía máxima da axuda de 50,00 €. O alumnado de primaria e secundaria deberá acreditar que, coa axuda recibida da Consellería de Educación para esta mesma finalidade, non se sufragou a totalidade do gasto realizado. c) Roupa e material deportivo: contía máxima da axuda de 75,00 €. ARTIGO 3.–REQUISITOS.1. As axudas irán destinadas ao alumnado de educación infantil e ensino obrigatorio que dispoñan na súa unidade familiar de rendas familiares baixas e que polo tanto, necesitan dun apoio especial para garantir a plena gratuidade do seu dereito á educación.2. Que teñan a residencia e empadroamento real e efectivo no Concello de Rianxo.3. Que no curso escolar 2016-17 teñan a matrícula realizada nun centro de ensino do Concello de Rianxo. ARTIGO 4.–PERSOAS DESTINATARIAS DAS AXUDAS.1. O alumnado de infantil poderá acceder ás axudas de:  Libros de texto (agás os que non se correspondan con materias obrigatorias).  Material escolar.  Roupa e material deportivo.2. O alumnado de ensino obrigatorio poderá acceder ás axudas de:  Material escolar: debendo acreditar que coa axuda recibida da Consellería de Educación para esta mesma finalidade non se sufragou a totalidade do gasto realizado.  Roupa e material deportivo. ARTIGO 5.–PRESENTACIÓN DE SOLICITUDES.5.1. A convocatoria para a concesión de axudas destinadas Á ADQUISICIÓN DE LIBROS DE TEXTO, MATERIAL ESCOLAR, E ROUPA E MATERIAL DEPORTIVO PARA O ALUMNADO DE EDUCACIÓN INFANTIL E ENSINO OBRIGATORIO (educación primaria e educación secundaria), NO CURSO ESCOLAR 2016-2017, será publicada no Boletín Oficial da Provincia, no Taboleiro de anuncios do Concello, e mediante a difusión de Bandos Informativos, así como tamén na sede electrónica do Concello https://sede.concelloderianxo.es5.2.Prazo: para a presentación de solicitudes será de vinte días naturais contados a partir da publicación da convocatoria no BOP.5.3. Lugar: Rexistro Xeral do Concello de Rianxo en horario de 09:00 a 14:00 h, de luns a venres.5.4. Documentación necesaria: 5.4.1. Xenérica: * Modelo de solicitude (dispoñible na sede electrónica do Concello e no departamento de servizos sociais). A solicitude deberá realizala o/a pai/nai/titor/a legal do/a alumno/a por tratarse de menores de idade. * Declaración do conxunto de todas as solicitudes efectuadas ou concedidas para a mesma finalidade das distintas administracións públicas competentes (Anexo 4). * Non estar incurso en ningún dos supostos que impiden obter a condición de persoa beneficiaria de subvencións das Administracións públicas, recollidos no artigo 13 da Lei 38/2003, xeral de subvencións, que acreditará mediante declaración xurada, segundo modelo que se anexa (Anexo 2). * Fotocopia do DNI, pasaporte, NIE ou documento análogo (dos proxenitores e do/a beneficiario/a, se o ten). * Certificado da secretaría do centro escolar referido ao/á alumno/a e o curso no que permanece matriculado/a no curso 2016-2017. * Factura do gasto realizado, debidamente cuberta con todos os datos do/a solicitante e o detalle do material e libros adquiridos. * Datos bancarios: certificación bancaria do código IBAN.5.4.2. Xustificación de ingresos: Ter presentada a declaración da renda: – Copia da declaración do IRPF 2015. Non ter presentada a declaración da renda: – Certificación expedida pola Axencia Tributaria de non estar obrigado/a a declarar. Compre presentar xustificantes de ingresos do exercicio 2015 de tódolos membros da familia (nóminas, certificado do INEM, certificado da pensión, etc.) se non aparecen datos económicos na certificación.5.4.3. Específica: * Titulo de Familia Numerosa, se é o caso. * Certificado de discapacidade superior ao 33%, se é o caso. * Acreditación da unidade familiar monoparental, se é o caso. * Xustificante de gasto de alugueiro (anexo 3) / hipoteca da vivenda habitual, se é o caso, na que conste claramente os datos do titular. * Certificado do INEM acreditando estar en situación de desemprego e a data de alta como demandante de emprego, se é o caso. * Certificado do INEM acreditando ser beneficiario/a ou non dalgunha prestación económica e data de inicio, se é o caso. * Certificado da secretaría do centro de ensino ou copia da matrícula no caso de que haxa algún membro na unidade familiar menor de 25 anos cursando estudios postobrigatorios ou universitarios No formulario de solicitude autorizase a comprobación polos Servizos Sociais Comunitarios municipais dos datos de residencia e convivencia, incorporándose cun volante para tales efectos. ARTIGO 6.º.–CRITERIOS DE AVALIACIÓN. A persoa responsable do Servizo de Educación e Apoio Familiar e, na súa ausencia a traballadora social dos Servizos Sociais Comunitario determinará a concesión ou denegación segundo os seguintes criterios: 1. Renda per cápita 2. Número de membros da unidade familiar 3. Condicións familiares da persoa que solicita.4. Vivenda A ponderación destas situacións será a seguinte, para cada un dos criterios: 1. RENDA PER CÁPITA. Naquelas solicitudes que sexan valoradas pola declaración do IRPF de 2015, a renda virá determinada pola suma da base impoñible xeral maila base impoñible do aforro (recadros 380 e 395) e dividida polo número de membros da unidade familiar. Nos outros casos, valoraranse os ingresos líquidos máis a contía da retención do IRPF. Nas familias monoparentais sumaranse os ingresos da pensión de alimentos se corresponde. RPC mensual da unidade familiar, referida ó Indicador Público de Efectos Múltiples (IPREM: 532,51€ mensual)  Inferior ó 25% do IPREM: 10 puntos.  Entre o 25% e o 50% do IPREM: 8 puntos.  Entre o 50% e o 75% do IPREM: 6 puntos.  Entre o 75% e o 100% do IPREM: 4 puntos.  Exclúense do proceso de concorrencia as solicitudes superiores ao 100% do IPREM.2. NÚMERO DE MEMBROS DA UNIDADE FAMILIAR. Entendese por unidade familiar a formada polos pais e fillos ou fillas menores de 18 anos (ou menores de 25 anos se están cursando estudos postobrigatorios ou universitarios) ou fillos/as maiores de 18 anos cunha discapacidade superior ao 33%. Por cada membro integrante da unidade familiar: 0,5 puntos No caso de familias monoparentais, por cada membro integrante da unidade familiar: 0,8 puntos.3. CONDICIÓNS FAMILIARES DA PERSOA SOLICITANTE. Por Familia Numerosa Categoría Xeral: 1 punto. Por Familia Numerosa Categoría Especial: 2 puntos. Por familia monoparental: 1 punto. Por cada membro da unidade familiar con certificado de discapacidade superior ao 33%: 1 punto. Por cada membro da unidade familiar desempregado (cunha antigüidade igual ou superior a tres meses) con prestación económica: 0.5 puntos. Por cada membro da unidade familiar desempregado (cunha antigüidade igual ou superior a tres meses) sen prestación económica: 1 punto.4. VIVENDA. En alugueiro: 1 punto. Propia e habitual con cargas: 0,5 puntos. As axudas adxudicaranse por estrita orde de puntuación ata esgotar a consignación dispoñíbel regulado no artigo 1.º. En caso de empate, atenderase en primeiro lugar á renda per cápita familiar e en segundo lugar ao maior número de crianzas escolarizadas. ARTIGO 7.–OBRIGAS DAS PERSOAS BENEFICIARIAS.1. Presentar debidamente cuberta a solicitude xunto con toda a documentación requirida no prazo estipulado.2. Terá que acreditar, antes de cobrar a axuda que se conceda, no seu caso, que: 2.1. Está ao corrente das súas obrigas tributarias estatais, provincias e municipais, mediante declaración expresa e sen prexuízo da súa comprobación.2.2. Non ten pendente de xustificar ningunha subvención concedida polo Concello de Rianxo.3. Someterse ás actuacións de comprobación do Concello e ás de control financeiro que corresponden á Intervención municipal.4. Comunicar ao Concello de Rianxo a obtención de subvencións ou axudas para a mesma finalidade procedentes de calquera administración ou ente público. ARTIGO 8.–PROCEDEMENTO E OUTORGAMENTO DE SUBVENCIÓNS.1. Despois de recoller a documentación das persoas solicitantes, verificarase que estea correcta e completa; de non ser así requirirase para emendala, no prazo máximo de dez días naturais.2. O órgano instrutor será a persoa responsable do Servizo de Educación e Apoio Familiar e, na súa ausencia a traballadora social dos Servizos Sociais Comunitarios, quen emitirá o informe correspondente, e mediante resolución da Xunta de Goberno Local procederase á concesión ou denegación das axudas. Aquelas solicitudes que, a pesar do requirimento demandado, non completaran a documentación declararanse desistidas.3. A contía da axuda por alumno/a será a establecida no artigo 2 desta convocatoria.4. O importe da axuda en ningún caso poderá ser de tal contía que illadamente ou en concorrencia con outras subvencións ou axudas doutras administracións públicas ou privadas, supere o custo dos gastos acreditados pola persoa beneficiaria 5. As solicitudes presentadas serán resoltas no prazo de tres meses, contado a partir do día seguinte á data de remate do prazo desta convocatoria, e notificaráselles ás persoas solicitantes.6. As subvencións non serán obxecto de publicación, de acordo co artigo 18.3. d) da Lei xeral de subvencións.7. A resolución do procedemento porá fin á vía administrativa e contra ela poderase interpoñer o recurso contencioso-administrativo perante o Xulgado do Contencioso-administrativo, no prazo de dous meses contados desde o seguinte ao da notificación da resolución ou no prazo de seis meses a contar desde o día seguinte á data na que poida entenderse desestimada a solicitude por silencio administrativo. Con carácter potestativo, de conformidade co artigo 123 da Lei 39/2015, do 1 de outubro, de procedemento administrativo común, poderase interpoñer o recurso de reposición no prazo dun mes contado a partir do seguinte ao da notificación da resolución ou desde o seguinte a aquel no que a solicitude poida entenderse desestimada por silencio administrativo.